Արվեստաբան Վարդան Ջալոյանը կարծում է, որ Երեւանի ավագանու ընտրություներին մասնակցող քաղաքական ուժերի միջեւ կա առողջ մրցակցություն, մարդկանց վերաբերմունքն էլ թեկնածուների նկատմամբ միանշանակ չէ։ «Դա ցույց է տալիս, որ սպասվում են հետաքրքիր ընտրություններ։ Մյուս կողմից չեմ պատկերացնում ընտրությունների ելքը»,- ասաց Վարդան Ջալոյանը։ Հարցին, թե վստա՞հ չէ, որ կհաղթի իշխող «Քաղաքացիական պայմանագիր» կուսակցությունը, մեր զրուցակիցն արձագանքեց․ «Ոչ, այդքան վստահ չեմ։ Մյուս թեկնածուներն էլ ունեն շանսեր, ռեսուրսներ»։